# Tabrett Bethell

Tabrett Bethell (Sydney, 1982ko maiatzaren 13a) aktore eta modelo australiarra da. Legend of the Seeker telesailean Cara Mason Mord'Sitharen rola betetzeagatik da ezaguna.

## Biografia

Ama ospitalean erditzeko zegoela gurasoak ez ziren ados jartzen alabak izango zuen izenarekin. Aitak ospitaletik atera eta osteratxoa ematen ari zela Tabrett kalea ikusi zuen eta biek gustoko izan zutenez horrela jarri zioten izena. 16 urte zituela modelo lanetan hasi zen Chadwick Models agentzian eta Sydneyko Cronulla-Sutherland Sharks errugbi taldeko cheerleaderra ere izan zen.
Beti izan zuen gustuko antzerkigintza eta 2007an hamabi hilabeteko ikastaro intentsiboa bete zuen Screenwise aktore eskolan. Bitartean modelo lanak ere egiten jarraitu zuen eta hiriko The Daily Telegraph aldizkariko portada izan zen 2007ko otsailean. 2007an bideo eta laburmetrai banatan aritu zen eta baita Strangers Lovers Killers filmean ere.
2009an Terry Goodkind idazlearen Sword of Truth liburuetan oinarrituriko Legend of the Seeker telesailaren lehen denboraldiko azken kapituluan agertu zen eta bigarren denboraldi osoa protagonista laukotean egin zuen. Cara Mason Mord'Sitharen papera egin zuen eta mundu mailan egin zen ezagun.
2010an The Clinic filmeko protagonista izan zen eta urte berean Anyone You Want filmean egindako lanarengatik Manhattan Film Festivaleko emakumezko aktore onenaren saria irabazi zuen. 2011 urtean Poe filmerako aukeratua izan zen, Sarah Elmira Royster amorantearen papera egiteko. Kapitulu pilotoa ere grabatu zen baina ABC-k telesaila atzera botatzea erabaki zuen. 2013an Bollywood-eko Dhoom 3: Back in Action filmean hartu zuen parte. Hindi hizkuntzan grabaturiko film batek nazioarteko merkatuetan inoiz izan duen arrakasta handiena lortu zuen.
2014an Oren laburmetraia egin zuen. Film honek 2015eko Hollywood Reel Independent Festivalean bi sari eskuratu zituen, emakumezko aktore onenarena (Tabrett Betheli eman ziotena) eta nazioarteko laburmetrairik onenarena. 2014an Mistresses telesailaren 2. denboraldiko kapitulu batean agertu zen eta 2016an 4. denboraldiko ohiko aktrorea izan zen.

## Filmografia
### Filmeak

| Urtea | Filma | Pertsonaia |
| 2001 | Life Support | | kapitulu batean |
| 2007 | Mr. Right | Lead | Bideo motza |
| 2007 | The Swallow | Veronika Le'Morel, eskalea | Laburmetraia |
| 2007 | Strangers Lovers Killers | Chris | |
| 2010 | The Clinic | Beth Church | protagonista |
| 2010 | Anyone You Want | Amy | |
| 2011 | Poe | Sarah Elmira Royster | pilotoa |
| 2012 | Sanctuary | Lia | Laburmetraia |
| 2013 | Dhoom 3 | Victoria | Bollywoodeko filmea |
| 2014 | Oren | Emile | Laburmetraia |

### Telebista

| Urtea | Filma | Pertsonaia | Oharrak |
| 2009 - 2010 | Legend of the Seeker | Cara Mason | protagonista, 23 kapitulutan |
| 2010 | Cops: L.A.C. | Eve Louizos | kapitulu batean |
| 2014, 2016 | Mistresses | Kate Davis | 14 kapitulutan |

## Antzerkia

| Urtea | Antzezlana | Pertsonaia |
| 2008 | Somewhere between the Sky and the Sea | Stephanie |
| 2012 | Savage in Limbo | - |

## Sariak

| Urtea | Filmea | Jaialdia | Saria |
| 2010 | Anyone You Want | Manhattan Film Festival | Emakumezko aktore onenaren saria |
| 2010 | Oren | Hollywood Reel Independent Festival | Emakumezko aktore onenaren saria |

## Erreferentziak

* 1 2 «Interview: LEGEND OF THE SEEKER's Tabrett Bethel is Not Cara (Or IS She?) | TheTorchOnline.com» web.archive.org 2010-02-26 (Noiz kontsultatua: 2020-04-01).
* ↑ https://www.ecured.cu/Tabrett_Bethell
* ↑ (Ingelesez) Tabrett Bethell Cheerleader. (Noiz kontsultatua: 2020-04-01).
* ↑ (Ingelesez) «Drama & Acting Courses Tips | Screenwise Acting School Sydney» Screenwise Acting School (Noiz kontsultatua: 2020-04-01).
* ↑ «Newsphotos» www.newsphotos.com.au (Noiz kontsultatua: 2020-04-01).
* ↑ (Ingelesez) Socratis Otto is "Anyone You Want" Greek Reporter Australia | Greek Reporter Australia. (Noiz kontsultatua: 2020-04-01).
* ↑ (Ingelesez) «'Legend of the Seeker's' Tabrett Bethell Joins ABC's 'Poe'» The Hollywood Reporter (Noiz kontsultatua: 2020-04-01).
* ↑ (Ingelesez) «Now an Australian actress in Aamir Khan's Dhoom 3» Hindustan Times 2012-09-28 (Noiz kontsultatua: 2020-04-01).
* ↑ Oren. (Noiz kontsultatua: 2020-04-01).
* ↑ (Ingelesez) Slezak, Michael; Slezak, Michael. (2016-02-19). «Mistresses Season 4: Alyssa Milano Still Out, [Spoiler Back as Series Regular!»] TVLine (Noiz kontsultatua: 2020-04-01).
* ↑ Dhoom 3. (Noiz kontsultatua: 2020-04-01).
* ↑ William (necros). (2010-08-02). «Anyone You Want (2010)» Tabrett Bethell's films (Noiz kontsultatua: 2020-04-01).
* ↑ (Ingelesez) Movie, The Oren. (2015T01:07). «OREN has WON Best International Short at the Hollywood Reel Independent Film Festival! Thank you everyone!!!pic.twitter.com/4xAFjcHicr» @the_oren_movie (Noiz kontsultatua: 2020-04-01).

## Kanpo estekak

* Aktorearen IMDBko fitxa irakurgai (Ingelesez)
* Datuak: Q441425